Diari Oficial de la Generalitat Valenciana


Sumari del DOGV 6491, del 30-03-2011 (2011/3515)

RESOLUCIÓ de 28 de gener de 2011, de la Conselleria de Cultura i Esport, per la qual es reconeix el museu a l'aire lliure Vil·la Romana de l'Albir de l'Alfàs del Pi (Alacant) com a museu de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6491

Data del DOGV
:   30-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3515


Data del document
:   28-01-2011

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * Alfàs del Pi, l'
    * legislació
    * museu

RESOLUCIÓ de 28 de gener de 2011, de la Conselleria de Cultura i Esport, per la qual es reconeix el museu a l'aire lliure Vil·la Romana de l'Albir de l'Alfàs del Pi (Alacant) com a museu de la Comunitat Valenciana. [2011/3515]  
Vista la sol·licitud i la documentació presentada per l'Ajuntament de l'Alfàs del Pi en la qual se sol·licita el reconeixement del museu a l'aire lliure Vil·la Romana de l'Albir com a museu de la Comunitat Valenciana.  
Tenint en compte que el museu reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991, de la Conselleria de Cultura, Educació i Ciència, per les quals es regula el reconeixement de museus i col·leccions museogràfiques permanents de la Comunitat Valenciana.  
Vistos els informes favorables de l'arquitecte tècnic municipal, del director del projecte d'excavació i posada en valor de la Vil·la Romana de l'Albir del Servei de Museus, i a proposta de la directora general de Patrimoni Cultural Valencià, de 26 de gener de 2011, resolc:  
  
  
Primer  
Reconéixer el museu a l'aire lliure Vil·la Romana de l'Albir com a museu de la Comunitat Valenciana als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991, de la Conselleria de Cultura, Educació i Ciència.   
  
Segon  
Que es publique la present resolució en el Diari Oficial de la Comunitat Valenciana.  
  
Tercer  
Segons el que disposa l'article 13 de l'esmentada orde, la Conselleria de Cultura i Esport podrà anul·lar el seu reconeixement si es deixa de complir algun dels requisits exigits en la mencionada orde.  
  
Contra esta resolució, que posa fi a la via administrativa, es pot interposar potestativament recurs de reposició o directament recurs contenciós administratiu, en els terminis i davant dels òrgans que s'indiquen:  
a) El recurs de reposició ha d'interposar-se davant de la consellera de Cultura i Esport en el termini d'un mes a comptar des de l'endemà de la seua publicació.  
b) El recurs contenciós administratiu ha de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.   
En el cas que el recurrent siga una administració pública, caldrà ajustar-se al que disposa l'article 44 de la Llei 29/98, de 13 de juliol, Reguladora de la Jurisdicció Contenciosa Administrativa.  
  
València, 28 de gener de 2011.- La consellera de Cultura i Esport: Trinidad M.ª Miró Mira.